கேள்வி: பென்சாயின் குறுக்கம் என்பது என்ன?
பதில்: பென்சாயின் சேர்க்கை அல்லது பென்சாயின் குறுக்கம் (''Benzoin condensation'') என்பது இரு ஆல்டிகைடு உள்ளடக்கிய ஒரு கூட்டு வினை ஆகும். இந்த வினையானது பொதுவாக அரோமேட்டிக் ஆல்டிகைடுகள் அல்லது கிளையாக்சால்களில் நடக்கிறது. இந்த வினையின் விளைவாக அசைலாயின் உருவாதல் நிகழ்கிறது. இந்தச் செவ்விய எடுத்துக்காட்டில் பென்சால்டிகைடு பென்சாயினாக மாறுகிறது. பென்சாயின் குறுக்க வினையானது முதன்முதலாக 1832 ஆம் ஆண்டில் யஸ்டஸ் வான் லீபிக் மற்றும் பிரெடெரிக் ஓலர் ஆகியோர் வாதுமை எண்ணெய் கொண்டு ஆய்வு மேற்கொண்டிருந்த போது கண்டறியப்பட்டது. வினைவேகமாற்றியாக சயனைடு பயன்படுத்தப்பட்ட இவ்வினையின் மாதிரியானது நிக்கோலே சினின் என்பவரால் 1830 களின் பின்பகுதியில் உருவாக்கப்பட்டது. File:Benzoin condensation reaction.png